open-index/open-wikipedia-markdown huggingface dataset:
பெக்மன் வெப்பநிலைமானி

**பெக்மன் வெப்பநிலைமானி**  *(Beckmann thermometer)* என்பது மிகக் குறைந்த  வெப்பநிலை வேறுபாடுகளை அளவிட பயன்படுத்தப்படும் சாதனம் ஆகும். ஆனால் இச்சாதனம் கரைசல் அல்லது கரைப்பானின் உறைநிலை வெப்பநிலையின் தனிமதிப்பை நிர்ணயிக்கப் பயன்படாது. 1853 முதல் 1923 ஆம் ஆண்டு காலத்தைச் சார்ந்த செருமன் வேதியியல் அறிஞர் எர்னச்டு ஓட்டோ பெக்மன் , தொகைசார் பண்புகளை அளவீடு செய்ய 1905 ஆம் ஆண்டு இதைக் கண்டுபிடித்தார். இன்று மின்னணு  வெப்பநிலைமானிகள் இக்கருவியின் பயன்பாட்டை பின்னுக்குத் தள்ளிவிட்டன.

## அமைப்பு

பெக்மன் வெப்பநிலைமானி பொதுவாக 40 முதல் 50 சென்டிமீட்டர் நீளம் கொண்டதாக இருக்கும். இதில் 5 பாகை செல்சியசு வரை வெப்பநிலை நிலை அளவுகள் குறிக்கப்பட்டுள்ளன. ஒவ்வொரு பாகையும் நூறு சம அளவுகளாகப் பிரிக்கப்பட்டிருக்கும். ஒரு பெருக்கியின் உதவியோடு இக்கருவியில் 0.001 பாகை செல்சியசு அளவிளான வெப்பநிலை வேறுபாடுகளைக்கூட அளவிடமுடியும்.

பெக்மன் வெப்பநிலைமானியின் அடிப்பகுதியில் பெரிய வெப்பநிலைமானி குடுவை உள்ளது. அதன் மேல்பகுதியில் ஒரு பாதரச சேகரிப்பான் நுண்ணிய குழாயின் மூலம் இணைக்கப்பட்டுள்ளது. ( படத்தில் R ). நுண்ணிய குழாய் சிறிய துளையைக் கொண்டிருப்பதால் சிறிய வெப்பநிலை வேறுபாட்டைக்கூட இவ்வெப்ப நிலைமானியின் உதவியால் கண்டறியமுடியும். அதிக வெப்பநிலையில் இக்கருவியைப் பயன்படுத்தினால் குடுவையில் உள்ள பாதரசம் மேலேயுள்ள சேகரிப்பானுக்கு சென்றுவிடும். குறைவான வெப்பநிலையில் பயன்படுத்தும்போது சேகரிப்பானில் உள்ள பாதரசம் குடுவைக்கு வந்துவிடும். இதனால் வெப்பநிலை வேறுபாடு உயர்ந்த அளவாக இருந்தாலும் குறைந்த அளவாக இருந்தாலும் இக்கருவியைப் பயன்படுத்தி அளவிடமுடியும்.

இக்கருவியின் மூலம்  நிலையான அளவுக்கு வெப்பநிலை வேறுபாடுகளை அளவுகோளில் குறியிட்டு அளக்க முடியும்.
வெப்ப நிலைமானியை அமைக்கும்போது தேவையான அளவுக்கு பாதரசம் குடுவையில் எடுத்துக் கொள்ளப்படுகிறது. தேவையான வெப்பநிலை அளவுகள் குடுவையின் தண்டில் குறிக்கப்படுகின்றன. முதலில் கருவியை தலைகீழாக கவிழ்த்து இலேசாக தட்டுவதன் மூலம் சேகரிப்பானில் உள்ள பாதரசம் கருவியின் கீழேயுள்ள குடுவைக்கு வருமாறு செய்கிறார்கள். பின்னர் குடுவையிலுள்ள பாதரசம் சேகரிப்பானில் உள்ள பாதரசத்துடன் இனையும் வரை குடுவை சூடாக்கப்படுகிறது. பின்னர் அளவிடப்பட வேண்டிய வெப்பநிலை அளவுக்கு அதிகமாக ஒன்று அல்லது இரண்டு பாகை வெப்பநிலை அளவுக்கு உயர்வாக சென்றதும் கருவி குளிரூட்டப்படுகிறது.

கருவியின் மேல்பகுதியை விரலால் இலேசாகத் தட்டினால் வெப்பநிலை உயர்வால் மேலேறிய பாதரசம் கீழேயிறங்கி குடுவைக்கு வருகிறது. இப்பொழுது குடுவை தேவையான வெப்பநிலை வேறுபாடுகளை அளந்திட பயன்படுத்தத் தயாரான நிலையில் உள்ளதாகக் கருதலாம்.

## மேற்கோள்கள்


## இவற்றையும் காண்க
வெப்பநிலைமானி

## உசாத்துணை

* 
* 
: - From which much of this article was taken
* 
* 

பகுப்பு:வெப்பமானிகள்
மீரட் மாவட்டம்

மேரட் மாவட்டம், உத்தரப் பிரதேச மாநிலத்தின் 80 மாவட்டங்களில் ஒன்று. இது தமிழில் மீரட் மாவட்டம் என்று குறிப்பிடப்படுவதும் உண்டு. இதன் தலைநகரம் மேரட் (மீரட்).

## அரசியல்
இந்த மாவட்டத்தை சிவால்காஸ், சர்தனா, ஹஸ்தினாப்பூர், கிட்டவுர், மேரட் பாளையம், மேரட், தெற்கு மேரட் ஆகிய சட்டமன்றத் தொகுதிகளாகப் பிரித்துள்ளது மாநில அரசு. இந்த மாவட்டத்தின் பகுதிகள் முசாப்பர்நகர், பிஜ்னவுர், மேரட் ஆகிய மக்களவைத் தொகுதிகளுக்குள் உள்ளன.

## சான்றுகள்

பகுப்பு:மேரட் மாவட்டம்
பகுப்பு:உத்தரப் பிரதேசத்தில் உள்ள மாவட்டங்கள்
மக்னீசியம் - காற்று எரிபொருள் மின்கலம்

**மக்னீசியம்–காற்று எரிபொருள் மின்கலம்** (*Magnesium-Air Fuel Cell*. MAFC) என்பது ஒரு வகையான எரிபொருள் மின்கலம் ஆகும். இம்மின்கலத்தில் மக்னீசியம், நேர்மின்வாயாகவும், காற்றிலுள்ள ஆக்சிசன் எதிர்மின்வாயாகவும் செயல்படுகின்றன. உப்புநீர் மின் பகுளியாகச் செயல்படுகிறது 

மேக் பவர் திட்டங்கள் நிறுவனம் மேற்கொண்ட ஆய்வுகள் மற்றும் வணிக மையமாக்கல் காரணமாக இத்தொழில்நுட்பம் 90 சதவீதம் அளவுக்கு மேம்பட்டு 20 முதல் 55 பாகை செல்சியசு வெப்பநிலை வரை உருவாக்கி செயல்படுகின்றன

## மேற்கோள்கள்

## இவற்றையும் காண்க
*எரிபொருள் மின்கலம்

பகுப்பு:மின்கலங்கள்
முந்திரா

**முந்திரா** என்னும் சென்சஸ் நகரம், இந்திய மாநிலமான குஜராத்தின் கட்சு மாவட்டத்தில் உள்ளது. இங்கே முந்திரா துறைமுகம் அமைந்துள்ளது. இந்த துறைமுகம் தனியாருக்குச் சொந்தமானது. இந்திய அளவில் பெரிய துறைமுகங்களில் ஒன்று. 

## சுற்றுலா
*பத்ரேஷ்வர்

ஆதனி பவர் நிறுவனத்தினர் இயக்கும் முந்திரா அனல் மின் நிலையம் இங்குள்ளது. இவற்றில் இருந்து 8,600 மெகாவாட் மின்னாற்றலைப் பெற முடியும். டாட்டா பவர் நிறுவனத்தினர் இயக்கும் முந்திரா அல்ட்ரா மெகா பவர் பிளாண்டும் இங்குள்ளது. இவற்றினால் அதிக வேலை வாய்ப்புகள் உருவாகின. டாட்டா பவர் நிறுவனத்தின் மூலம் கட்டுமானத்துக்கு 5,000 வேலைவாய்ப்புகளும், இயக்குவதற்கு 700 வேலைவாய்ப்புகளும் உருவாக்கப்பட்டன.

## சான்றுகள்

பகுப்பு:கட்சு மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்
காங்கரியா ஏரி

**காங்கரியா ஏரி** (*Kankaria Lake*) குஜராத் மாநிலத்திலுள்ள, அகமதாபாத் நகரத்தின் தெற்குப் பகுதியான மணிநகர் பகுதியில் அமைந்துள்ளது. இந்த ஏரியைச் சுற்றிலும் நீர் விளையாட்டுகளும், மனமகிழ்ச்சிக்கான வசதிகளும் செய்யப்பட்டுள்ளன. காங்கரியா திருவிழா என்னும் ஒரு வாரத் திருவிழா டிசம்பரின் இறுதி வாரத்தில் நடைபெறும். அந்த நேரத்தில் கலை நிகழ்ச்சிகளும், சமூக நிகழ்ச்சிகளும் நடத்தப்படுகின்றன. கிட்ஸ் சிட்டி, விலங்குக் காப்பகம், உணவகக் கடைகள் உள்ளிட்டவையும் உள்ளன.

## சான்றுகள்


## இணைப்புகள்

* புதுப்பிக்கப்பட்ட காங்கரியா ஏரியின் படங்கள்
* கிட்ஸ் சிட்டியின் தளம் 

பகுப்பு:அகமதாபாத் மாவட்டம்
மு. பாலசுப்பிரமணியன்

**மு. பாலசுப்பிரமணியன்** புதுவையைப் பிறப்பிடமாகக் கொண்டவர். முனுசாமி - காளியம்மாள் தம்பதியரின் மூத்த மகனாவார். புதுவை அரசின் பொதுப்பணித்துறையில் இளநிலைப் பொறியாளராகப் பணியாற்றும் இவர் புதுவைத் தமிழ்ச்சங்கத்தின் செயலாளருமாவார்.1 புதுச்சேரி மாநிலக் கலை இலக்கியப் பெருமன்றத்தின் செயற்குழு உறுப்பினராகவும் இருக்கிறார்.

## இலக்கியத்துறையில்
பரிதியன்பன் என்னும் புனைபெயரில் எழுதி வருகிறார். *நடைவண்டி சிறுவர் கலை இலக்கியக் கழகம்* என்ற ஓர் அமைப்பையும் நிறுவி நடத்தி வருகிறார். நாளிதழ்களுக்கும் மாத இதழ்களுக்கும் படைப்புகள் வழங்கும் இவர் மேடைப் பேச்சாளருமாவார்.

## படைப்புகள்
# வாழப்பிறந்தோம் (புதுக்கவிதைத்தொகுப்பு) 2006
# நடைவண்டி (சிறுவர்பாடல்கள்) 2005.
# அரைக்கீரை விற்கிறான் அம்பானி (ஹைக்கூத்தொகுப்பு) 2008.
# வெள்ளைத் திமிர் (கவிதைத்தொகுப்பு) 2010
# சிட்டுக்குருவி (சிறுவர்பாடல்கள்) 2010
# மானாவாரி (கவிதைகள்) 2011	
# கொதிக்கும் பூமி (கவிதைகள்) - 2014
# அன்னப் பறவை (சிறுவர்பாடல்கள்) 2014
# பாட்டரங்கில் பாலா (கவியரங்கக் கவிதைகள்) (அச்சில்) 2015
# ஜெயந்தி நாற்பது (அச்சில்) 2015

## பெற்ற விருதுகள்
# சென்னைக் கம்பன் கழகத்தின் தமிழ்நிதி விருது 2014.
# மூவொரு அறக்கட்டளை - சிறந்த புதுக்கவிதை நூலுக்கான விருது.
# தமிழ்க்கலைமன்றம் வழங்கிய, கவிஞர் தமிழ்ஒளி இலக்கிய விருது, 2009.
# மக்கள் கலைக்கழகம் வழங்கிய எழுச்சிக்கவி விருது. 2008.
# புலவர் அரிமதி தென்னகனார் விருது 2007.
# மீறல் இலக்கிய அமைப்பு வழங்கிய, பாரி விருது 2007.
# புதுச்சேரி அரசின் கம்பன் புகழ் இலக்கியப் பரிசு 2006
# புதுச்சேரி அரசின் நேரு குழந்தை இலக்கியப் பரிசு 2006.

## மேற்கோள்கள்
 
# தினமணி செய்தி

பகுப்பு:புதுச்சேரி எழுத்தாளர்கள்
பகுப்பு:வாழும் மக்கள்
பஜ்ரங் தள்

**பஜ்ரங் தள்** என்பது விசுவ இந்து பரிசத் இயக்கத்தின் இளைஞர் பிரிவாகும். இந்த இயக்கம் இந்துத்துவத்தை அடிப்படையாகக் கொண்டது. இது 1984ஆம் ஆண்டின் அக்டோபர் முதலாம் நாளில் நிறுவப்பட்டது. இந்த இயக்கம் இந்தியா முழுவதும் பரவியிருந்தாலும், வடக்கு இந்தியாவிலும், மத்திய இந்தியாவிலும் பலமானதாக இருக்கிறது. இந்துக் கடவுளான அனுமனைக் குறிக்கும் சொல்லே பஜ்ரங்.

இவர்களின் முக்கியக் குறிக்கோள்களில் ஒன்று, அயோத்தியில் ராம ஜென்மபூமி கோயிலைக் கட்டுவதாகும். இந்தியாவில் இந்து சமயத்தை காப்பற்றுவதும், மதமாற்றங்களைத் தடுப்பதும் தன் கொள்கைகள் எனக் குறிப்பிடுகிறது.

## சர்ச்சை
* இந்த இயக்கம் 2002ஆம் ஆண்டில் குஜராத் வன்முறையின்போது முஸ்லீம்களுக்கு எதிராக செயல்பட்டதாக மனித உரிமைகள் கண்காணிப்பகம் குற்றம் சாட்டியுள்ளது.

## தடைக் கோரிக்கை
இந்த இயக்கத்தை தடை செய்யக் கோரி சில இயக்கங்களும் அமைப்புகளும் தனி நபர்களும் கோரிக்கை விடுத்தன. இதுவரையிலும் இந்த இயக்கம் தடை செய்யப்படவில்லை.
*2008ஆம் ஆண்டின் அக்டோபர் ஐந்தாம் நாளில் இந்தியாவின் சிறுபான்மையினருக்கான தேசிய ஆணையம் இந்த இயக்கத்தை தடை செய்யப் பரிந்துரைத்தது. அதற்கு காரணமாக, கர்நாடகாவில் உள்ள கிறிஸ்தவ நிறுவனங்களை பஜ்ரங் தள் இயக்கத்தினர் தாக்கியதை குறிப்பிட்டது.

## சான்றுகள்

## இணைப்புகள்
*  அதிகாரப்பூர்வ இணையத்தளம் 

பகுப்பு:இந்து சமய அமைப்புகள்
பகுப்பு:இந்திய அமைப்புகள்
பகுப்பு:ராஷ்டிரிய சுயம்சேவாக் சங்கம்
மதராசியக் கலாச்சாரம்

**மதராசியக் கலாச்சாரம்** (*Madrasian culture*) என்பது வரலாற்றுக்கு முந்தைய தென்னிந்தியாவில் வாழ்ந்த ஒரு கலாச்சாரமாகும். இதை கீழைப் பழங்கற்காலக்  கலாச்சாரம் என்றும் அழைக்கிறார்கள். இந்நாகரிகம் பழைய கற்காலத்திற்கு முன்னரே தழைத்தோங்கி இருந்தது. அதாவது சுமார் 2.5 மில்லியன் ஆண்டுகளுக்கு முந்தைய கற்காலத்திற்கு முன்னரே மதராசியக் கலாச்சாரம் இருந்ததாக நம்பப்படுகிறது. இக்கலாச்சாரம் தொடர்புடைய தொல்பொருட்கள் முதன்முதலில் அதிரம்பாக்கம் என்ற ஊரில் கண்டெடுக்கப்பட்டன. இவ்வூர் மதராசு எனப்படும் தற்போதைய சென்னைக்கு அருகில் உள்ளதால், இக்கலாச்சாரம் மதராசியக் கலாச்சாரம் என்று அழைக்கப்பட்டது. அதன் பின்னர் இப்பகுதியைச் சார்ந்த பல்வேறு இடங்களில் இக்கலாச்சாரத்துடன் தொடர்புடைய தொல்கருவிகள் காணப்பட்டன. இருமுக கற்கோடரிகள், வெட்டும்கற்கள் போன்ற கற்கருவிகள் இக்கலாச்சாரத்தின் தொல்பொருட்களாக கண்டெடுக்கப்பட்டன.. இவை தவிர தட்டையான கற்கருவிகள், குறுனிக்கற்கள் மற்றும் வெட்டுக்கத்திகள் போன்றனவும் கண்டெடுக்கப்பட்டுள்ளன. பெரும்பாலும் இக்கற்கருவிகள் யாவும் உருமாறிய பாறை வகையான படிவுப் பாறைகளால் உருவாக்கப்பட்டுள்ளன. கடையூழிக்கடுத்த இந்தியாவின் இரண்டாம் மழைபொழிவு காலத்தின் ஒரு பகுதியாக இக்கலாச்சாரத்தின் கற்கருவி தொல்பொருட்கள் அடையாளம் காணப்படுகின்றன.

ஆங்கிலேய தொல்லியலாளரும் புவியியலாளருமான இராபர்ட் புருசு ஃபூட் 1863 ஆம் ஆண்டில் இந்த வகையான குறிப்பிட்ட கல் தொழிலகங்களை அதிரம்பாக்கம் தளத்தில் கண்டறிந்தார். அவருடைய இக்கண்டுபிடிப்புக்குப் பின்னர் இந்த தளம்தான் கீழைப் பழங்கற்காலத் தொல்பொருட்களுக்கு பலம் சேர்க்கும் ஆதாரமாக இருந்து வருகிறது. இங்கு கற்கோடரிகள், மும்முக கற்கருவிகள், வெட்டும்கற்கள், ஒற்றைமுகக் கற்கள், பாறை செதில்கள் போன்ற சிறியதும் பெரியதுமான பல்வேறு வகையான தொல்பொருட்கள் இவ்விடத்தில் கண்டறியப்பட்டன.

2011 ஆம் ஆண்டில் நடைபெற்ற அகழ்வாராய்ச்சி மற்றும் கண்டெடுக்கப்பட்ட பொருட்களின் சோதனை மற்றும் அண்டக்கதிர் எனப்படும் காஸ்மிக் கதிர் வெளிப்பாடு காலக்கணிப்பு முறை  வழியான ஆய்வுகளின் முடிவு தெரிவிப்பது யாதெனில், இங்கு கண்டெடுக்கப்பட்ட மிகப் பழைமையான கற்கருவிகள் 1.5 மில்லியன் ஆண்டுகளுக்கு முற்பட்டவை என்பதேயாகும்.

இந்தப் பிராந்தியத்தில் ஏற்பட்டுள்ள புதிய சாதனையான இருமுகத் தொழில்நுட்ப முன்னேற்றங்கள் உண்மையில் முந்தைய காலத்தின் பதிவு என்றே  நம்பப்படுகிறது. மதராசியக் கலாச்சாரத்தைச் சார்ந்த மக்கள் குழுக்களாக கூடி வேட்டைக்காரர்களாய் இருந்துள்ளனர். பண்ணை வைத்திருப்பது அல்லது விலங்குகளை வளர்ப்பது போன்ற செயல்களில் அவர்கள் ஈடுபடவில்லை. இக்கற்காலத்தில் கீழைப் பழங்கற்கால மக்கள் குறிப்பாக பாறைக் குகைகளிலும் கூரையாக வேயப்பட்ட குடிசைகளிலும் வாழ்ந்திருக்கின்றனர்.
## இதனையும் காண்க
* அதிரம்பாக்கம்
* இராபர்ட் புருசு ஃபூட்
* வில்லியம் கிங்
*சோவனிக கலாசாரம் 
*தெற்காசிய கற்காலம்

## குறிப்புகள்

## மேற்கோள்கள்
*
*
* Early Pleistocene Presence of Acheulian Hominins in South India. Shanti Pappu, Yanni Gunnell, Kumar Akhilesh, Régis Braucher, Maurice Taieb, François Demory,and Nicolas Thouveny Science 25 March 2011: 331 (6024), 1596-1599.
* Sen, Sailendra Nath (1988)."Ancient Indian History and Civilization". pp.&nbsp;23. Retrieved July 28, 2013.
* Tribal Studies (2007). Mibang, Tamo; Behera M.C. Mittal Publications. India.
## உசாத்துணை
*

பகுப்பு:பழங்கற்காலம்
பகுப்பு:இந்தியத் தொல்லியல்
பகுப்பு:இந்தியத் தொல்லியற்களங்கள்
பகுப்பு:இந்திய வரலாறு
சந்துலோடியா

**சந்துலோடியா** என்பது இந்திய நகரமான அகமதாபாத்தின் பகுதிகளில் ஒன்று.

## மக்கள் தொகை
2001ஆம் ஆண்டில் எடுக்கப்பட்ட மக்கள் தொகைக் கணக்கெடுப்பின்படி56,135 மக்கள் வாழ்கின்றனர். இவர்களில் 54% மக்கள் ஆண்கள். ஏனையோர் பெண்கள். இந்த பகுதியில் கல்வியறிவு பெற்றோர் 74% மக்கள் ஆவர். ஆண்களில் 79% பேரும், பெண்களில் 12% பேரும் கல்வியறிவு பெற்றுள்ளனர்.

## சான்றுகள்
முற்காப்பு (சதுரங்கம்)

சதுரங்க விளையாட்டில் **முற்காப்பு** (*prophylaxis*) என்ற சொல்லாட்சி, வருமுன் காப்போம் என்ற பொருளிலேயே பயன்படுகிறது. முற்காப்பு என்பது சதுரங்க விளையாட்டில் பொதுவாகப் பயன்படும் ஒரு சதுரங்க உத்தியாகும். இவ்வுத்தியை 1920 ஆம் ஆண்டில் கிராண்ட் மாஸ்டர் ஆரோன் நிம்சோவிச்சு தன்னுடைய ”என் திட்டங்கள்” என்ற புத்தகத்தில் அறிமுகப்படுத்தியுள்ளார். எதிரியின் திட்டங்களை குலைப்பதற்கு ஒரு வீரர் எடுக்கும் நடவடிக்கைகளை குறிப்பதாக இச்சொல் பொருள் கொள்ளப்படுகிறது. இந்நடவடிக்கையின் தொடர்ச்சியாக ஒருவீரர் நகர்த்துகின்ற நகர்வுகள் முற்காப்பு நகர்வுகள் எனப்படுகின்றன.

## உதாரணம் #1

முற்காப்பு நகர்வுக்கு ஒரு எளிய உதாரணமாக இதைக் கூறலாம். ஒரு வீரர் தன்னுடைய யானையின் சிப்பாயை h3 அல்லது h6 கட்டத்திற்கு நகர்த்துகிறார். சிப்பாயின் இந்நகர்வு, பின்வரிசையில் முற்றுகை நிகழ்ந்துவிடாமல் தடுப்பதை நோக்கமாக கொண்டிருக்கிறது. அதே நேரத்தில் g4 அல்லது g5 கட்டத்தில் எதிரியின் அமைச்சர் அல்லது குதிரை உட்காருவதை தடுப்பதாகவும் உள்ளது. இவ்விடத்தில் முற்றுகை என்பதற்கு அவ்வளவு முக்கியத்துவம் அவசியமானதல்ல என்றாலும் இன்றும் உலக சதுரங்கச் சாம்பியன் அனத்தோலி கார்ப்பொவ் h3 நகர்வை ஆடிக்கொண்டுதான் உள்ளார். 

## உதாரணம் #2

மற்ற உதாரணங்கள் மிகவும் நுட்பமானவையாக உள்ளன.  அநேகமாக சாத்தியமாகும் நகர்வுகள் என்றுகூட  நினைக்க முடியாத அளவிற்கு  நுட்பமான நகர்வுகளாக அவை உள்ளன. இரண்டாவது உதாரணத்தில் நிம்சோவிச்சு தானே கருப்பு காய்களுடன் ஆடுகிறார். பொதுவாக அவர் தன்னுடைய சிப்பாயை முன்நகர்த்தி எதிரியில்லா சிப்பாயாக மாற்றிவிட நினைக்கிறார். அதற்காக நேரடியாக ...e5 என்று விளையாடுவதும் வெற்றியைத் தராது. ஏனெனில் கருப்பு அரசர் பின்னுக்கு தள்ளப்பட்டு விடுவார்.
 
**1.... e5**

**2.fxe5 fxe5**

**3.g4+ hxg4**

**4.hxg4+ Ke6**

**5.Rd6+** கருப்பு அரசர் உபயோகமில்லாத பின் கட்டத்திற்கு சென்றுவிடுகிறார். 

இதனால், நிம்சோவிச்சு வேறு ஒரு மாற்று வழியில் விளையாடுகிறார்.

**1.... Rf8!** 

**2.Be1 g5!** 

**3.fxg5 fxg5**

**4.g4+ hxg4**

**5.hxg4+ Ke5+**  வெள்ளை யானையைக் கைப்பற்றுகிறார்.

இதைத் தடுக்கவே வெள்ளை முற்காப்பு நகர்வை செய்ய வேண்டியுள்ளது.:

அதாவது **2.Kg1.** 

இந்த நகர்வினால் சிலநகர்வுகளுக்குப் பின்னர் ஏற்படும் வெளிப்படும் முற்றுகையை தவிர்க்க முடியும். நிம்சோவிச்சுவின் எதிரியால் இதை எதிர்பார்க்க முடியவில்லை. அதனால் கருப்பு வெற்றி அடைகிறார். முற்காப்பு நகர்வு விழிப்புணர்வால் வெற்றியும் கிடைக்கலாம் அந்நகர்வு பற்றிய அறியாமையினால் தோல்வியும் விளையலாம் என்பதற்கு பொருத்தமான ஆட்டமாக இந்த ஆட்டம் விளங்குகிறது.

## மேற்கோள்கள்

பகுப்பு:சதுரங்க சொல்லாட்சி
பகுப்பு:சதுரங்க வியூகம்
எம் டிவி

**எம் டிவி** இது ஒரு  ஆங்கில மொழி இசை தொலைக்காட்சி சேவை ஆகும். இது **வியாகம் மீடியா நெட்வொர்க்ஸ்** என்ற நிறுவனத்தின் மூலம் ஆகஸ்ட் 1, 1981ஆம் ஆண்டில் அமெரிக்காவில் துவங்கப்பட்டது.  இதன் தலைமையகம் நியூயார்க் நகரில் அமைந்துள்ளது. இந்தத் தொலைக்காட்சியில் இளையோர்களுக்கான  நிகழ்ச்சிகள் தயாரிக்கப்பட்டு ஒளிபரப்பாகின்றன.

## மேற்கோள்கள்

## வெளி இணைப்புகள்
* 
* Directory of MTV sites

பகுப்பு:ஆங்கில தொலைக்காட்சி சேவைகள்
பகுப்பு:நியூயார்க் நகரைச் சேர்ந்த நிறுவனங்கள்
பகுப்பு:1981 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:அமெரிக்க தொலைக்காட்சி வலைப்பின்னல்கள்
அ ஆ இ ஈ (திரைப்படம்)

**அ ஆ இ ஈ** (*A AA E EE*) என்பது 2009 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். நவ்தீப், அரவிந்த் ஆகாஷ், மோனிகா,  சரண்யா மோகன் ஆகியோர் முன்னணி கதாபாத்திரங்களிலும், பிரபு, கொச்சின் ஹனீபா, லிவிங்ஸ்டன், மனோரமா, கஞ்சா கறுப்பு ஆகியோர் துணைக் கதாபாத்திரங்களிலும் நடித்த இத்திரைப்படத்தை இயக்குநர் சபாபதி இயக்கியிருந்தார். இந்தியாவின் பழம்பெரும் படத்தயாரிப்பு நிறுவனங்களில் ஒன்றான ஏவிஎம் படத்தயாரிப்பு நிறுவனம் தயாரித்த இத்திரைப்படம் 2009 சனவரி 9 ஆம் தேதி அன்று வெளியானது. இத்திரைப்படம் 2007 ஆவது ஆண்டில் தெலுங்கில் வெளியான *சந்தமாமா* திரைப்படத்தின் மறுஆக்கமாகும்.

## பாடல்கள்

## மேற்கோள்கள்

## வெளி இணைப்புகள்
*

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
ஆம்பள

**ஆம்பள** 2015 ஆவது ஆண்டில் தமிழ்ப் பொங்கலன்று வெளிவந்த நகைச்சுவைத் தமிழ்த் திரைப்படமாகும். இது சுந்தர் சி இயக்கிய படம். விஷால் கதாநாயகனாக நடித்துள்ளார். பிரபு முன்னணிப் பாத்திரத்தில் நடித்துள்ளார். சந்தானம் மற்றும் சதீஷ் நகைச்சுவையான பாத்திரத்தில் நடித்துள்ளனர்.

## நடிகர்கள்
* விஷால்
* ஹன்சிகா மோட்வானி                                  
* விரோஷ்ன் மோட்வானி                               
* பிரபு
* சந்தானம்
* சதீஷ்
* ரம்யா கிருஷ்ணன்
* ஐஸ்வர்யா
* கிரண்
* ஆன்ட்ரியா-சிறப்புத் தோற்றம் 
* அபிஷேக் பெரிய பொண்ணுவின் கணவர்

## பாடல்கள்
இப்படத்திற்கு பாடல்கள் இயற்றி இசையமைத்து இருப்பது ஹிப்பாப் தமிழா.
# யாய் யாய்
# மெட்ராஸ் டூ மதுர
# பழகிக்களாம் மச்சி
# வா வா வெண்ணிலா
# யார் என்ன சொன்னாலும்

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஷால் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
மௌரீட்சியோ மாலுவெஸ்திதி

**மௌரீட்சியோ மாலுவெஸ்திதி** (பிறப்பு ஆகஸ்ட் 25, 1953) என்பவர் லோடி மறைமாவட்டத்தின் தற்போதைய ஆயர் ஆவார். ஆகஸ்ட் 26, 2014 அன்று மேதகு. ஜொசெப்பே மெரிசிக்குப்பின்பு இவர் ஆயராக நியமிக்கப்படார்.

இவர் 1953ஆம் ஆண்டு இத்தாலியின் பிலாகோவில் பிறந்தார். 1977இல் குருத்துவத் திருநிலைப்பாடு பெற்றார். பின்னர் உரோமையில் உயர்கல்வி கற்றார். 1978 முதல் 1994 முடிய பெர்காமோ குருத்துவக்கல்லூரியில் பேராசிரியராகப்பணியாற்றினார். 1994 முதல் 2009 வரை கீழைமுறைத்திருச்சபையின் பேராயத்தின் உறுப்பினராக இருந்தார்.

ஆகஸ்ட் 26, 2014, திருத்தந்தை பிரான்சிசு இவரை லோடி மறைமாவட்டத்தின் ஆயராக நியமித்தார். அக்டோபர் 11, 2014 அன்று பேதுரு பேராலயத்தில் கர்தினால் இலியனார்தோ சன்டிரியால் இவர் ஆயர்நிலைக்கு திருப்பொழிவு செய்யப்பட்டார்.

## படக்காட்சியகம்

Image:Episcopal ordination of bishop Maurizio Malvestiti.jpg
File: BISHOP Malvestiti ordination 02 oct 11th 2014.jpg
File:BISHOP Malvestiti Lodi 03.jpg
File:BISHOP malvestiti lodi installed.jpg


## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இத்தாலிய ஆயர்கள்
தமிழன் எப்படிக் கெட்டான்? (நூல்)

**தமிழன் எப்படிக் கெட்டான்?** என்பது தேவநேயப் பாவாணரால் எழுதப்பட்ட ஒரு குறுநூல் ஆகும். தமிழன் ஈராயிரம் ஆண்டுகளுக்கு முன்னரே உலகத்தில் பல துறைகளில் தலைசிறந்தவனாக இருந்தான் என்றும் பிற்காலத்தில் தன் பகுத்தறிவைப் பயன்படுத்தாமல் கல்வி, செல்வம் ஆகிய இரண்டையும் வைத்துக் கெட்டான் என்றும் பாவாணர் கூறுகிறார். இந்நூல் 1941 ஆம் ஆண்டில் எழுதி வெளியிடப்பட்டது. இதனைத் தமிழ்மண் பதிப்பகம் மீள் பதிப்பு செய்துள்ளது. 

தமிழர்கள் கெட்டதற்கான கரணியங்களையும் வழிகளையும் நிரல் படுத்தித் தேவநேயப் பாவாணர் இந்நூலில் எழுதியுள்ளார். அவை பின்வருமாறு:

## மதப் பைத்தியம்

மனிதனுக்குத்தான் மதம். மதத்திற்கு மனிதன் அல்லன். அளவுக்கு மிஞ்சினால் அமிழ்தமும் நஞ்சு ஆகும். எனவே மதத்தின் மீது ஏற்பட்ட மிகைப் பற்றினால் தமிழர்களிடையே குருட்டு நம்பிக்கைகளும் குலப் பிரிவினைகளும் உண்டாயின.

## கொடைமடம்

ஆற்றிலே போட்டாலும் அளந்து போடு என்னும் அறிவுரைக்கு மாறாக தமிழ் அரசர்கள் தம் தாராளக் குணத்தினால் பார்ப்பனர்களுக்கு ஆயிரக்கணக்கான பொற்காசுகளையும் நூற்றுக்கணக்கான ஊர்களையும் பரிசில்களாக வழங்கினர். அவை ஆரியப் பார்ப்பனர்களை உயர்த்தவும் தமிழ் மொழியைத் தாழ்த்தவும் பயன்பட்டன.

## இனநலம் பொறாமை அல்லது தன்னினப் பகைமை

தமிழ் மன்னர்களான சேர சோழ பாண்டியர் மூவரும் ஒற்றுமையாக இருந்த வரையில் தமிழ் மக்கள் சிறப்பாக இருந்தனர். பொறாமையின் காரணமாக உட்பகை உண்டாகி அவர்களுக்குள் போரிட்டு வலிமையை இழந்தனர்.

## குறி பார்த்தல்

உலகம் முழுதும் குறி பார்த்தல் பெரு வழக்கமாக இருந்தபோதும் மேனாட்டார் அதனைக் கைவிட்டனர். ஆனால் நம் தமிழ் மக்கள் குறி பார்த்தலிலும் நாள் கிழமை பார்ப்பதிலும் பிறப்பியத்திலும் இன்னும் நம்பிக்கை வைத்துள்ளனர். இந்த நம்பிக்கையால் வீண் செலவு, காலக் கேடு, மனக்கவலை, முயற்சி அழிவு போன்ற தீமைகள் ஏற்படுகின்றன. 

## துறவியைப் பின்பற்றல்

துறவறத்தைக் காட்டிலும் இல்லறம் சிறந்தது. ஊன் உணவால் வீரத் தன்மையும் மரக்கறி உணவால் சாந்தத் தன்மையும் ஏற்படும். எனவே துறவறத்தைக் காட்டிலும் இல்லறமே சிறந்தது எனக் கூறலாம். இல்லறத்தார்க்கு இவ்வுலக வாழ்க்கை மீது வெறுப்பை ஏற்படுத்தியதால் இசை, நாடகம், ஓவியம் போன்றவை சிற்றின்பத்திற்குரியவை என்று அழியவிட்டார்கள் தமிழர்கள்.

## ஆரியம்

தமிழன் கெட்ட வழிகளில் மிகக் கொடியது ஆரியமே. பிறப்பின் அடிப்படையில் உயர்வு தாழ்வு கற்பித்து தமிழர்களிடையே குலப்பிரிவினைகளை ஏற்படுத்தியவர்கள் ஆரியர்கள். எனவே தமிழர்கள் குலப் பிரிவினைகளால் வலிமை இழந்தனர். வீரமும் இழந்தனர். இறை வழிபாட்டையும் பிற சடங்குகளையும் வடமொழியில் செய்வித்ததால் தமிழ் மொழி செல்வாக்கு இழந்தது. தாய்மொழி உணர்ச்சி தமிழர்களிடையே இல்லாமல் போனது.

## அரசியல் கட்சிகள்

நீதிக் கட்சியினால்  தமிழர்களுக்கு அரசு அலுவல்கள் கிடைத்தன. ஆனால் எளிய மக்களுக்கும் தமிழ் மொழிக்கும் நீதிக் கட்சி பெரிதாகச் செய்யவில்லை. காங்கிரசு ஆட்சியில் தமிழர்களுக்கு ஐந்து தீமைகள் ஏற்பட்டன. அவை இந்தித் திணிப்பு, வகுப்புரிமை இன்மை, பார்ப்பன மேலாண்மை, பள்ளிகளை மூடுதல், பகுத்தறிவாளாமை என்பன. ஆகையால் தமிழ் விடுதலையும் தமிழ் வளர்ச்சியும் குறிக்கோளாகக் கொண்டதொரு புதுக்கட்சியை ஏற்படுத்த வேண்டும். 

## சான்று

தமிழன் எப்படிக் கெட்டான் ? (ஆசிரியர்: தேவநேயப் பாவாணர், நூல் வெளியீடு: தமிழ்மண் பதிப்பகம், தியாகராயர் நகர் சென்னை-17)

பகுப்பு:1941 தமிழ் நூல்கள்
பகுப்பு:தேவநேயப் பாவாணர் படைப்புகள்
தந்திதுர்கன்

**தந்திவர்மன்** அல்லது **இரண்டாம் தந்தி துர்கன்** (ஆட்சிக்காலம் 735-756 ) என்பவன் இராஷ்டிரகூடப் பேரரசை மான்யகட்டா என்ற இடத்தில் நிறுவியவன்.  இவனது தலைநகரமாக கர்நாடகத்தின்  குல்பர்கா பகுதியில் இருந்தது. இவனுக்குப் பின்னர் ஆட்சிப் பொறுப்பேற்ற இவனது மாமாவான முதலாம் கிருட்டிணன் தனது பேரரசின் எல்லையைக்  கர்நாடகம் முழுமைக்கும் விரிவாக்கினான்.

தந்தி துர்கன் சாளுக்கியர்களை 753இல் தோற்கடித்து அவர்களின் பட்டங்களான இராஜாதிராஜ மற்றும் பரமேஷ்வரா ஆகியவற்றைத் தனதாக்கிக் கொண்டான். குஜராத் பாவங்கங்க கல்வெட்டில் அவன் பாதாமி சாளுக்கியர்களைத் தோற்கடித்தான் என்று கூறுகிறது.  மேலும் இவன்  லதா (குஜராத்),  மால்வா , டங்கா, கலிங்கம் சேஷர்கள் (நாகர்கள்)  ஆகியோரைப் போரில் தோற்கடித்தான்

பல்லவ மன்னன் இரண்டாம் நந்திவர்மன்  சாளுக்கியர்களிடமிருந்து காஞ்சியை மீட்க இவன் உதவியாக இருந்தான் தன் தன் மகளை நந்திவர்மனுக்கு மணம் செய்வித்து உறவைப் பலமாக்கிக்கொண்டான்.

## குறிப்புகள்


## உசாத்துணை
*
*
*

பகுப்பு:இராஷ்டிரகூடர் மரபு
பகுப்பு:கர்நாடக வரலாறு
பகுப்பு:735 பிறப்புகள்
பகுப்பு:756 இறப்புகள்
பகுப்பு:இந்திய அரசர்கள்
சூடி டென்ச்

**ஜூடி டென்ச் ** (*Judi Dench*, பிறப்பு: 9 டிசம்பர் 1934) ஒரு இங்கிலாந்து நாட்டுத் திரைப்பட நடிகை ஆவார். இவர் ஜேம்ஸ் பாண்ட் திரைப்பட தொடர்களில் எம் என்ற கதாபாத்திரத்தில் நடித்ததன் மூலம் புகழ் பெற்ற நடிகை ஆனார்.  இவர் பல தொலைக்காட்சி தொடர்களிலும் நடித்துள்ளார்.

## ஆரம்பகால வாழ்க்கை
ஜூடி டென்ச் 9 டிசம்பர் 1934ஆம் ஆண்டில் யோர்க் இங்கிலாந்தில் பிறந்தார். இவரின் தாயார் எலீநோரா ஒலிவ், இவர் டப்லின் அயர்லாந்தில் பிறந்தார். இவரின் தந்தை ரெஜினால்ட் ஆர்தர் டென்ச் ஒரு வைத்தியர் ஆவார். இவர் டோர்செட் சவுத் வெஸ்ட் இங்கிலாந்தில் பிறந்தார்.

## வெளி இணைப்புகள்
* 
* 
* 
* Judi Dench Biography 
* [Judi Dench](http://calm.shakespeare.org.uk/dserve/dserve.exe?dsqIni=Dserve.ini&dsqApp=Archive&dsqDb=Catalog&dsqCmd=Overview.tcl&dsqSearch=((text)=%27Judi%20%20Dench%27))  at the Royal Shakespeare Company performance database
* As Time Goes By Central website
* Judi Dench on Acting Regal
* University of Bristol Theatre Collection, University of Bristol
* The Company: A Biographical Dictionary of the RSC: Online database 
* Dame Judi Dench at Emmys.com

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:பிரித்தானியத் தொலைக்காட்சி நடிகைகள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
பொன்னுமணி

** பொன்னுமணி** என்பது 1993 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஆர். வி. உதயகுமார் இயக்கிய இத்திரைப்படத்தில் கார்த்திக், சௌந்தர்யா, சிவகுமார் ஆகியோர் முன்னணி கதாபாத்திரங்களில் நடித்திருந்தனர். இளையராஜாவின் இசையமைப்பில் வெளியான இத்திரைப்படம் சிறப்பான வரவேற்பு பெற்ற வெற்றித் திரைப்படமாகும். இத்திரைப்படம்,  சென்னை, கோவை, மதுரை,திருநெல்வேலி, தஞ்சாவூர் உட்பட தமிழகத்தின் பல பகுதிகளிலும் நூறு நாட்களைக் கடந்து வெற்றிகரமாக ஓடிய திரைப்படமாகும். இது ஆர். வி. உதயகுமார் - கார்த்திக் கூட்டணியின் இரண்டாவது வெற்றித் திரைப்படமாகும்.

## நடிகர்கள்
* கார்த்திக் - பொன்னுமணி 
* சௌந்தர்யா 
* சிவகுமார்
* கவுண்டமணி
* செந்தில்
* வடிவேலு
* மனோரமா

## பாடல்கள்
இளையராஜா இசையமைத்த இத்திரைப்படத்தில் இடம்பெற்ற அனைத்துப் பாடல்களும் இத்திரைப்படத்தின் இயக்குநர் ஆர். வி. உதயகுமார் எழுதியவை.

## விருதுகள்
கார்த்திக் இத்திரைப்படத்திற்காக சிறந்த தமிழ் நடிகருக்கான பிலிம்பேர் விருதைப் பெற்றார்.

## மேற்கோள்கள்

## வெளி இணைப்புகள்
*

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:சிவகுமார் நடித்த திரைப்படங்கள்
முதலாம் கிருட்டிணன்

முதலாம் **கிருட்டிணன்** அல்லது  கன்னரதேவன் (ஆட்சிக்காலம் 756-774 ) என்பவன் இராஷ்டிரக்கூட மன்னனாவான். இவனுக்கு முன் ஆட்சியில் இருந்தவனான தந்திவர்மனின் மாமா இவன் ஆவான். முதலாம் கிருட்டிணன் கண்ணரா அல்லது கண்ணரத்தேவன்  எனக் கன்னடக் கல்வெட்டுகளால் அழைக்கப்படுகிறான். அகலவர்ஷா, சுபதுங்கா, பிரீத்திவல்லபா, சிறீவல்லபா, என்பவை இவனது பட்டப்பெயர்களாகும். புகழ்பெற்ற சமண தர்க்கவியலாரும் இராஜவர்த்திகா நூலின் ஆசிரியருமான அகலங்க பாட்டர் இவனது காலத்தவர் ஆவார்.

சில வரலாற்று ஆசிரியர்கள், தந்தி வர்மனிடமிருந்து  கிருட்டிணன் அரியணையைப் பறித்துக்கொண்டான் என்று கருதுகின்றனர்.ஆனால் வேறுசில ஆய்வாளர்கள் இதை மறுக்கின்றனர்.

இவன்  மேற்கு கங்க மன்னன் சிறீபுருசனுடன் போரிட்டு அவனது நாடான கங்கப்பாடியின் சிலப்பகுதிகளைக் கைப்பற்றினான். மேலும் சிலகரன் என்னும் தென் கொங்கன் மன்னன், கீழை சாளுக்கிய நான்காம் விஷ்ணுவர்தனன் ஆகியோரைத் தோர்க்கடித்தான். எல்லோரா கைலாசநாதர் கோவில் இவனால் 770-இல் கட்டப்பட்டதாகும். மேலும் இவன் காலத்தில் 18 சிவாலயங்கள் அமைக்கப்பட்டன என அவனது கல்வெட்டுமூலம் தெரியவருகிறது. கிருட்டிணனுக்குப் பிறகு அவனது மூத்த மகன், இரண்டாம் கோவிந்தன் ஆட்சிக்கு வந்தான்.

## குறிப்புகள்


## உசாத்துணை
*
*

பகுப்பு:இராஷ்டிரகூடர் மரபு
பகுப்பு:756 பிறப்புகள்
பகுப்பு:774 இறப்புகள்
பகுப்பு:இந்திய அரசர்கள்
ஜான் பிராங்கிளின் எண்டர்ஸ்

**ஜான் பிராங்கிளின் எண்டர்ஸ்** (*John Franklin Enders*, பெப்ரவரி 10, 1897 – செப்டம்பர் 8, 1985) என்பவர் நோபல் பரிசு பெற்ற அமெரிக்காவைச் சேர்ந்த உயிரியல் அறிவியலாளர் ஆவார். "நவீன தடுப்பு மருந்துகளின் தந்தை" என்று போற்றப்படுகிறார்.

## வாழ்க்கையும் கல்வியும்
இவரின் தந்தை ஒரு வங்கியாளர் ஆவார். இவர் நோவா வெப்ஸ்டர் பள்ளியிலும், நியூ ஹாம்ஷையரில் உள்ள செயிண்ட் பால் பள்ளியிலும் படித்தார். 1915-இல் யேல் பல்கலைக்கழகத்தில் சேர்ந்தார். இரண்டே ஆண்டுகளில் படிப்பை நிறுத்திவிட்டு அமெரிக்க இராணுவத்தில் சேர்ந்தார் முதல் உலகப்போருக்குபின் மீண்டும் யேல் பல்கலைக்கழகத்தில் சேர்ந்து,1920-இல் பட்டம் பெற்றார். பிறகு கொஞ்சகாலம் தொழில் செய்துவந்து அதில் திருப்தி ஏற்படாமல்  ஹார்வர்டு பல்கலைக்கழகத்தில் சேர்ந்து ஆங்கில ஆசிரியராக ஆகும் நோக்கோடு நான்கு ஆண்டுகள் ஆங்கில இலக்கியம் படித்தார். அந்தத் தொழிலிலும் அவருக்குத் திருப்தி இல்லை. நுண்ணுயிரியல் மற்றும் நோய்த் தடுப்பியல் படிப்பில் முனைவர் பட்ட மாணவராகச் சேர்ந்தார். 1930-இல் நுண்ணுயிர்களால் ஏற்படும் நோய்கள்குறித்த ஆய்வுக் கட்டுரையைச் சமர்பித்தார்.

## பணிகள்

ஹார்வர்டு பல்கலைக்கழகத்தில் பணிக்குச் சேர்ந்து, நுண்ணுயிர்களின் வீரியத்தன்மை மற்றும் உடலின் நோய் எதிர்ப்புச் சக்தியின் ஆற்றல்குறித்த சில காரணிகளை ஆராய்ந்தார். 1938இல் தன் குழுவினருடன் இணைந்து பொன்னுக்கு வீங்கி அம்மை நோய் உண்டாக்கும் வைரசு குறித்து ஆய்வு மேற்கொண்டார். அதைக் குணப்படுத்தும் நோய் எதிர்ப்பு ஆற்றல் மருந்தைக் கண்டு பிடித்தார். 1946இல் பாஸ்டனில் உள்ள குழந்தைகள் மருத்துவ மையத்தில் தொற்று நோய்கள்குறித்து ஆய்வு செய்யும் ஒரு ஆய்வகத்தை நிறுவுமாறு கேட்டுக்கொள்ளப்பட்டார். மனிதனுக்கு வைரஸ் நுண்ணுயிர்களால் ஏற்படும் நோய்கள் குறித்து இவரது வழிகாட்டுதலின் கீழ் மிகச்சிறந்த முறையில் ஆய்வுகள் மேற்கொள்ளப்பட்டன.

## நோபல் பரிசு
போலியோ தடுப்பு மருந்து தயாரிப்புக்குக் காரணமாக அமைந்த புதிய,ஆபத்தில்லாத முறையிலான போலியோமை யெலிஸ்ட் (poliomyelitis) வைரஸ்கள் உற்பத்திக்கான ஆய்வுக்காக டி. எச்.வெல்லர் மற்றும் எப்.சி.ராபின்ஸ் இருவருடன் இணைந்து இவருக்கு 1954ஆம் ஆண்டிற்கான மருத்துவத்துக்கான நோபல் பரிசு வழங்கப்பட்டது. இவர்களின் ஆய்வுமூலம் அறிவியலாளர்களால் போலியோ வைரஸ்களை மிகுதியான அளவில் உற்பத்தி செய்ய இயன்றது. இந்த ஆய்வு முறை போலியோ மருந்துத் தயாரிப்புக்கு மட்டுமல்லாமல் பிற வைரஸ்களைப் பற்றிய ஆய்வுகள் மேற்கொள்ளவும் உதவியது.

## குறிப்புகள்

பகுப்பு:1897 பிறப்புகள்
பகுப்பு:1985 இறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க அறிவியலாளர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:யேல் பல்கலைக்கழக முன்னாள் மாணவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
வேலைவாய்ப்பு அலுவலகம் சட்டம் 1959

**வேலைவாய்ப்பு அலுவலகம் சட்டம் 1959** இந்த சட்டம் காலி பணியிடங்களை வேலைவாய்ப்பு அலுவலகத்திற்கு கட்டாயம் தெரிவிக்க வேண்டி உருவாக்கப்பட்ட சட்டமாகும். 1960 மே மாதம் 1ஆம் தேதியிலிருந்து இது நடைமுறைக்கு வந்தது.

## வரைமுறை
25 பணியாளர்களுக்கு மேல் பணி அமர்த்தும் அனைத்து பொதுத்துறை நிறுவனங்களுக்கும் மற்றும் தனியார் நிறுவனங்களுக்கும் இந்த சட்டம் பொருந்தும் (விவசாயத்துறைக்கு விலக்கு அளிக்கப்பட்டுள்ளது). இந்நிறுவனங்கள் காலி இடங்களை கட்டாயம் மாநில அரசின் அதிகாரப்பூர்வ அரசிதழில் வெளியிட வேண்டும்.

## காலம்
* வேலைக்கான போட்டித் தேர்வோ, நேர்முகத் தேர்வோ நடைபெற இருக்கும் நாளுக்கு 15 நாட்களுக்கு முன் உள்ளூர் வேலைவாய்ப்பு அலுவலகத்தில் அறிவிக்கப்பட்டிருக்க வேண்டும்.

## மேற்கோள்கள்

 
பகுப்பு:தமிழக அரசின் சட்டங்கள்
தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003

**தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003** இந்தச் சட்டம் நிலத்தடி நீர் வளங்களைப் பாதுகாக்கவும் அதனைச் சிறப்பாகத் திட்டமிட்டுப் பயன்படுத்தவும் நீர் வளங்களை மேம்படுத்தவும் பயன்படுகிறது. 2013 ஆம் ஆண்டு இந்தச் சட்டம் பின்வாங்கப்பட்டது 
## முக்கிய அம்சங்கள்
* கிணறுகள் அமைக்கும் பொழுது அனுமதி பெற வேண்டும்.
* அனுமதியின்றி நிலத்தடி நீரை ஓர் இடத்திலிருந்து இன்னோர் இடத்திற்குக் கொண்டு போக கூடாது.
## மேற்கோள்கள்

பகுப்பு:தமிழக அரசின் சட்டங்கள்
இலோகொஸ் பிராந்தியம்

**இலோகொஸ் பிராந்தியம்** (Filipino/Tagalog: Rehiyon ng Ilokos; ; ) என்பது பிலிப்பீன்சில் அமைந்துள்ள ஒரு பிராந்தியமாகும். இது **பிராந்தியம் I** என்று குறிப்பிடப்படுகின்றது. லூசோனில் வடமேற்குப் பகுதியில் இது அமைந்துள்ளது. கோடிரெல்லா நிர்வாக பிராந்தியம், ககயான் பள்ளத்தாக்கு என்பன இதன் கிழக்கு எல்லைகளாகும். மத்திய லூசோன் இதன் தெற்கெல்லையாகும். தென் சீனக் கடல் இதன் வடமேற்கு எல்லையாகும்.

## மேற்கோள்கள்

## வெளி இணைப்புகள்

* Executive Order No. 561: FORMATION OF THE "SUPER" REGIONS AND MANDATE OF THE SUPERREGIONAL DEVELOPMENT CHAMPIONS 
* North Luzon Super Region: Potentials 
* வட லூசோன் திட்டம் 
* Ilocano: Ti Pagsasao ti Amianan
* Ilocos Region at WN
* NAKEM Centennial Conference 

பகுப்பு:பிலிப்பீன்சின் பிராந்தியங்கள்
பகுப்பு:லூசோன்
நிறுத்துத் திறன் (துகள் கதிர்வீச்சு)

**நிறுத்துத் திறன்** (*Stopping power*) என்பது அணு இயற்பியலில், மின்னூட்டம் பெற்ற ஒரு துகள் ஓர் ஊடகத்தின் வழியே செல்லும் போது செயல்படும் எதிர்ப்பு விசையால் அதன் மின்னூட்டத்தை இழப்பதாகும். இது அணுக்கரு மருத்துவம் மற்றும் கதிர்வீச்சு பாதுகாப்பு முறைகளில் பயன்படுத்தப்படுகிறது.

## வரையறை
ஊடகத்தின் வழியே செல்லும்போது, மின்சுமையற்ற பொருட்களும் ஆற்றலை இழக்கின்றன. ஆனால் நிறுத்துத் திறனானது மின்னூட்டம் பெற்ற துகளின் ஆற்றல் இழப்பை மட்டுமே குறிக்கிறது. நேர் மின்னூட்டம் பெற்ற ஒரு துகள் அலகு தூரம் செல்லும் போது அத்துகள் இழக்கும் ஆற்றல் அத்துகளின் நிறுத்துத் திறன் (எண்ணளவில்) என வரையறுக்கப்படுகிறது.

:S(E) = -dE/dx 

இங்கு எதிர்குறியானது ஆற்றல் இழப்பைக் குறிக்கிறது. எனவே நிறுத்துத் திறன் நேர்குறி மதிப்பைப் பெறும். மின்னூட்டம் கொண்டத் துகள் ஒரு கிராம்/செமீ2 தூரம் செல்லும் போது இழக்கும் ஆற்றல் அந்த ஊடகத்தின் **நிறை நிறுத்துத் திறன்** (Mass stopping power) எனப்படும்.

## உசாத்துணைகள்

பகுப்பு:அணுக்கருவியல்
பகுப்பு:திண்மப்பொருள் இயற்பியல்
மார்ச் 2015

**மார்ச் 2015** (*March 2015*), 2015 ஆம் ஆண்டின் மூன்றாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15, ஞாயிற்றுக்கிழமை தொடங்கி, ஏப்ரல் 13 திங்கட்கிழமை முடிவடைகிறது.

## சிறப்பு நாட்கள்
*மார்ச் 4 - மாசி மகம்
*மார்ச் 5 - ஹோலி
*மார்ச் 8 - எறிபத்த நாயனார் குருபூசை
*மார்ச் 19 - தண்டியடிகள் நாயனார் குருபூசை
*மார்ச் 21 - தெலுங்கு புத்தாண்டு
*மார்ச் 25 - நேச நாயனார் குருபூசை
*மார்ச் 27 - கணநாத நாயனார் குருபூசை
*மார்ச் 28 - ராம நவமி
*மார்ச் 29 - முனையடுவார் நாயனார் குருபூசை
*மார்ச் 29 - குருத்தோலை ஞாயிறு

## நிகழ்வுகள்

## இறப்புகள்
*மார்ச் 1 - யோசுவா ஃபிஷ்மன், யூத அமெரிக்க சமூகவியலாளர், மொழியியலாளர் (பி. 1926)
*மார்ச் 6 - கிஷோர், தமிழ்த் திரைப்படத் தொகுப்பாளர் (பி. 1978)
*மார்ச் 8 - கி. பி. அரவிந்தன், ஈழத்து எழுத்தாளர், கவிஞர், ஈழ விடுதலைப் போராளி (பி. 1953)
*மார்ச் 8 - வினோத் மேத்தா, இந்தியப் பத்திரிகையாளர் (பி. 1941)
*மார்ச் 16 - தோடகொப்பலு காரியப்பா இரவி, இந்திய ஆட்சிப் பணியாளர் (பி. 1979)
*மார்ச் 17 - பாப் ஆப்பிள்யார்ட், இங்கிலாந்துத் துடுப்பாட்டக்காரர் (பி. 1924)
*மார்ச் 20 - மால்கம் பிரேசர், ஆத்திரேலியாவின் முன்னாள் பிரதமர் (பி. 1930)
*மார்ச் 23 - லீ குவான் யூ, சிங்கப்பூரின் நிறுவனரும், முதலாவது பிரதமரும் (பி. 1923)

பகுப்பு:2015
2015
சகாப்தம்

**சகாப்தம்** சண்முகபாண்டியன் நடித்த திரைப்படம்.சண்முகபாண்டியன் நடிகர் மற்றும் தேமுதிக தலைவர் விஜயகாந்தின் மகன் ஆவார்.இப்படத்திற்கு  இளையராஜாவின் மகன் கார்த்திக் ராஜா இசையமைத்துள்ளார்.இப்படத்தின் பாடல்கள் ஜனவரி 31,2015-ல் வெளியிடப்பட்டது.பாடல் வெளியீட்டில் பல பிரபலங்கள் பங்கேற்றார்கள்.

## நடிகர்கள்
* சண்முகபாண்டியன்
* நேஹா ஹிங்கெ(Neha Hinge)
* தேவயானி
* தலைவாசல் விஜய்
* சுரேஷ்
* சிங்கம் புலி
* ரஞ்சித்
## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:கார்த்திக் ராஜா இசையமைத்த திரைப்படங்கள்
குழாய்த்தொகுதி

**குழாய்த்தொகுதி** (Manifold) என்பது அகலமான (அ) பெரிய குழாய் அல்லது கால்வாய் போன்ற தோற்றமைப்பு ஆகும். இதனுள்ளே சிறிய குழாய்கள் அல்லது கால்வாய் பொருத்தப்படும்.

இது திரவ/வாயுக்களின் ஓட்டத்தினை கட்டுப்படுத்தவும், திரவம் மற்றும் வாயுக்கள் பாயும் திசையை மாற்றிவிடவும் பயன்படுகிறது.

பொறியியல் துறையில் குழாய்தொகுதியின் வகைகள்:

* வெளியேற்றும் குழாய்த்தொகுதி (*Exhaust manifold*) என்பது வாகன இயந்திரத்திலுள்ள பல்வேறு கலனிலிருந்து (*Cylinder*) வெளியேறும் வாயுக்களை ஒரே குழாய் வழியே அனுப்பும் பகுதி ஆகும்.
* நீரழுத்த குழாய்த்தொகுதி (*Hydraulic manifold*) என்பது நீரழுத்த இயந்திரத்தின் உள்ளே செல்லும் திரவங்களை கட்டுப்படுத்துகிறது. இது மேலும் இயக்கிக்கும் (*Actuator*), எக்கிக்கும் (*Pump*) இடையே பாயும் சக்தியை கட்டுப்படுத்துகிறது.
* இன்லெட் குழாய்த்தொகுதி (*Inlet manifold*) என்பது இயந்திரத்தில் கலனுக்குள்ளே செல்லும் காற்றினையும், எரிபொருளையும் கலக்கும் பகுதியாக உள்ளது.
* குழாய்த்தொகுதி (ஸ்குபா) என்பது ஸ்குபா இயந்திரத்தில் இரண்டு மூன்று நீர்முழ்கி கலனை ஒன்றாக கலக்க பயன்படுகிறது.

## மேற்கோள்கள்

பகுப்பு:பாய்ம இயக்கவியல்
பகுப்பு:பொறியியல்
பகுப்பு:கருவியியல்
நிக் அப்துல் அசிஸ் நிக் மாட்

டத்தோ பென்தாரா செத்தியா **நிக் அப்துல் அசிஸ் நிக் மாட்** (*Nik Abdul Aziz bin Nik Mat*, 10 ஜனவரி 1931 - 12 பிப்ரவரி 2015) ஒரு முன்னாள் மலேசிய அரசியல்வாதி, முஸ்லீம் ஆன்மிக அறிஞர், மலேசிய கிளாந்தான் மாநில முதல்வர் மற்றும் மலேசிய இஸ்லாமிய கட்சி (பாஸ்) ஆன்மீகத் தலைவர் ஆவார். "டோக் குரு" நிக் அசிஸ் அவரது பிரபலமான புனைபெயர் ஆகும். 

இவர் தமிழ், அரபு,  உருது மொழியில் சரளமாக உரையாடுவதில் வல்லவர். இவர் மலேசியத் தமிழர்களிடம் மிகப் பிரபலமான அரசியல்வாதி ஆவார்.

## தொடக்க வாழ்க்கை

நிக் அப்துல் அசிஸ் கிளந்தான் மாநில புலாவ் மலாக்காவில் 1931-இல் பிறந்தார். அவர் இந்தியாவின் உத்தர பிரதேசத்தில், தம் பட்டப் படிப்பைப் பெற்றார். அதன் பின் எகிப்தில் தனது மேல் படிப்பை மேற்கொன்டார். எகிப்தில் இருந்து மலேசியா வந்த இவர் மத ஆசிரியராக தனது வாழ்க்கையைத் தொடங்கினார்.

## அரசியல் வாழ்க்கை

நிக் அசிஸ் மலேசிய இசுலாமிய கட்சியில் 1967 ல் இணைந்தார். அதே ஆண்டில் அவர் நாடாளுமன்றத் தொகுதியில் போட்டியிட்டு வெற்றி பெற்றார்,

பின் 1986 ஆம் ஆண்டு கிளந்தான் மாநில மாநில பாஸ் ஆணையர்.மத்திய அரசியலில் இருந்து சில காலம் ஒதுங்கி இருந்த இவர் பிறகு,1986 மலேசியப் பொதுத் தேர்தலில் கிளந்தான் மாநில சட்டமன்றத்தில் ஒரு தொகுதியில் வெற்றி பெற்றார் . 1990 மலேசிய பொதுத் தேர்தலில் கிளந்தான் மாநில சட்டமன்றத்தில் மீன்டும் வெற்றி பெற்று, கிளந்தான் மாநில முதல்வர் ஆனார். பின் அடுத்தடுத்து நடை பெற்ற தேர்தலில் வெற்றி பெற்று, ஐந்து முறை தொடர்ந்து முதல்வர் ஆனார்.

## அரசியலில் இருந்து ஓய்வு
2013 மலேசியப் பொதுத் தேர்தலில் கிளந்தான் மாநில சட்டமன்றத்தில் மீண்டும் வெற்றி பெற்றாலும் உடல் நலக் குறைவால் கிளந்தான் மாநில முதல்வர் ஆக இவர் மறுத்து விட்டார்.

## இறப்பு
நிக் அசிஸ் 2012 பிப்ரவரி 12 இரவு 9:40 மணிக்கு புலாவ் மலாக்காவில் உள்ள அவரது இல்லத்தில் காலமானார்.

## மேற்கோள்கள்

பகுப்பு:1931 பிறப்புகள்
பகுப்பு:2015 இறப்புகள்
பகுப்பு:மலேசிய அரசியல்வாதிகள்‎
பகுப்பு:மலேசிய அமைச்சர்கள்
பகுப்பு:மலேசிய முசுலிம் அரசியல்வாதிகள்
கௌவகடல் படுகொலை

**கெளவகடல் படுகொலை** (Gawakadal massacre) இந்தியாவின் சம்மு காசுமீர் மாநிலத்தில் நடைபெற்ற ஒரு படுகொலை நிகழ்வாகும். இப்படுகொலை நிகழ்வு 1990 ஆம் ஆண்டு ஜனவரி மாதம் 20 ஆம் தியதி நடைபெற்றது. இது சிறிநகர் நகரின் *கெளவகடல்* பாலத்தில் வைத்து நடைபெற்ற நிகழ்வாகையால் *கெளவகடல் படுகொலை* என்று அழைக்கப்படுகிறது. இந்நிகழ்வில் இந்திய இராணுவப் பிரிவைச் சேர்ந்த மத்திய சேமக் காவல் படையினர் காஷ்மீர்க் கிளர்ச்சியாளர்களைக் கட்டுப்படுத்தும் நோக்கில் அவர்களைச் சுட்டதில் 50 முதல் 280 பேர் மரணமடைந்தனர். இவற்றில் துப்பாக்கிச் சூட்டிற்குப் பயந்து பாலத்திலிருந்து குதித்து இறந்தவர்களும் அடங்குவர்.

## மேற்குறிப்புகள்

பகுப்பு:1990 நிகழ்வுகள்
பகுப்பு:இந்தியாவில் படுகொலைகள்
விஜய் மில்டன்

**எஸ். டி.  விஜய் மில்டன்** (*S. D. Vijay Milton*) இந்திய திரைப்பட ஒளிப்பதிவாளர்களில் ஒருவர். இவர் தமிழ்த் திரைப்படங்களை, இயக்கியும் வருகிறார். *[[அழகாய் இருக்கிறாய் பயமாய் இருக்கிறது]]* என்ற நகைச்சுவைக் காதல் படத்தினை இயக்கியுள்ளார். இப்படத்தில் (2006) நடிகர் பரத்தும், மல்லிகா கபூரும் நடித்துள்ளனர். 2012 ஆண்டு வரை, இவர்  22 திரைப்படங்களில் பணிபுரிந்துள்ளார். *[[காதல் (திரைப்படம்)]]*, *[[வழக்கு எண் 18/9]]*.  ஆகிய படங்கள், இவரைப்பற்றிய பரபரப்பு உரையாடலை, திரைப்படச் சமூகத்தில் உருவாக்கியது.

## பணிச்சூழல்
*[[கோலி சோடா]]* திரைப்பட வெற்றிக்குப் பிறகு, விஜய் மில்டன் திரைப்படங்களைத் தயாரிக்கத் தொடங்கினார். இவர் தயாரிக்கும் *இடம் மாறி இறங்கியவன்*,  என்ற படத்தில்  விக்ரமும், சமந்தாவும் நடிக்கின்றனர். இவர்  டி. ஆர்.  போல, நடைமுறை வாழ்க்கையில் இருக்கும் சாதரண ஒரு நபர், அவர்தம் வாழ்க்கையின் கதாநாயகர்களாக இருப்பதை உணர்த்துகிறார்.

## திரைப்படங்கள்

## விருதுகள்
* இரண்டாவது தென்னிந்திய சர்வதேசத் திரைப்பட விருதுகள் விழாவில், சிறந்த திரைப்பட இயக்குநர் விருதுக்கு,  *[[வழக்கு எண் 18/9]]* என்ற திரைப்படம், பரிந்துரைக்கப்பட்டது

## வெளி இணைப்புகள்
* www.vijaymilton.com - அலுவலக இணைய முகவரி 
*

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:1971 பிறப்புகள்
முதலாம் கர்ணதேவன்

**கர்ணதேவன் I**  அல்லது **முதலாம் கர்ணதேவன்** (Karandev I)  மேற்கு இந்தியாவின்  குஜராத்தை கிபி 1064 முதல் 1092 முடிய ஆட்சி செய்த சோலாங்கி வம்ச அரசன் ஆவான். இவர்  இரண்டாம் பீமதேவனுக்குப் பின் பட்டமேறியவர். *ஆஷ்வால்* நாட்டு அரசன் *பில்* என்பவரை போரில் வென்றமைக்கு நினைவாக, சபர்மதி ஆற்றாங்கரையில் **கர்ணாவதி** நகரை (தற்கால அகமதாபாத்) அமைக்க அடித்தளமிட்டவர். கர்ணதேவன், மிருனாள்தேவியை மணந்து *ஜெயசிம்ம சித்தராஜா* என்ற மகனை பெற்றார்.

கே. எம். முன்ஷி எழுதிய படான் நி பிரபுதா எனும் குஜராத்தி வரலாற்று புதினத்தில், மன்னர் கர்ண தேவன், அரசி மிருனாள்தேவி மற்றும் அவர்களின் மகன் ஜெயசிம்ம சித்தராஜா ஆகியோரைப் பற்றி விரிவாக விவரித்துள்ளார்.

## மேற்கோள்கள்


பகுப்பு:குஜராத் மக்கள்
பகுப்பு:இந்திய அரசர்கள்
பகுப்பு:குசராத் வரலாறு
ஹக்கெட்டி ஹேக் (பயன்பாடு)

**ஹக்கெட்டி ஹேக்** () என்பது ஒரு திறந்த மூலநிரல் (Open source) பயன்பாடு. இது மாணவர்களுக்கு அடிப்படை நிரலாக்க மொழியைப் புரிந்து கொள்ள உதவும். இதனை கொண்டு ரூபி நிரலாக்க மொழியை எளிதாக கற்று கொள்ளவும், கற்பிக்கவும் முடியும். இதற்கு எந்த அடிப்படை கணினி மொழியும் தேவை இல்லை. கக்கெட்டி மாக், விண்டோஸ் மற்றும் லினக்ஸ் என அனைத்து இயங்கு தளத்திலும்  இயங்கும் வண்ணம் உருவாக்கப் பட்ட ஒரு ஊடாடும் பயிற்சியை வழங்குகிறது. இது ஸ்க்ராட்ச் (நிரலாக்க மொழி)  மற்றும் அலிஸ் போன்ற வரைகலை நிரலாக்க மொழிகளுடன் தொகுதிகள் (blocks) மூலமும் கற்று கொள்ள இயலும். இது ஷோஸ் டூல்கிட்டைக் கொண்டு எளிதாகவும், விளையாட்டாகவும் வரைகலை முகப்பை வரைய உதவுகின்றது. இதனை கொண்டு மாணவர்கள் விரைவாகவும், எளிதாகவும் தங்கள் சொந்தப் பயன்பாடுகளையும், வலைதளங்களையும் உருவாக்க முடியும். மாணவர்கள் நிரலாக்க மொழியில் ஒரு வலுவான அடித்தளத்தை கொடுக்கிறது ஹேக்.

## வெளி இணைப்புகள்
*

## மேற்கோள்கள்

பகுப்பு:நிரல் மொழிகள்
பகுப்பு:ஒருங்கிணை விருத்திச் சூழல்கள்
மூன்றாம் கோவிந்தன்

**மூன்றாம் கோவிந்தன்** (793-814 ), என்பவன் ஒரு புகழ்பெற்ற  இராஷ்டிரகூடப் பேரரசனாவான். இவனது தந்தை  துருவன் தரவர்சன் ஆவான். இவனது படைகள் தெற்கே கன்னியாகுமரியில் இருந்து, வடக்கே கன்னோசி வரையிலும் கிழக்கே வாரனாசி முதல்  மேற்கில் பரூச் வரையிலும் வெற்றிகளை குவித்தது. இவனது பட்டப்பெயர்கள்  பிரபுதவர்சன், ஜகதுங்கன், அனுபமா, கீர்தி நாராயணன், பிரீத்தி வல்லபன், சிறீவல்லபன், விமலாதித்தன், அதிசயதவளா மற்றும் திரிபுவனதவளா. ஆகும் இத்தகவல் கி.பி.804 காலகட்டத்தைச்சேர்ந்த  சோமேஷ்வரர் கோயில், பெங்களூர் கல்வெட்டின் மூலம் தெரியவருகிறது. இக்கல்வெட்டை வெட்டுவித்த *கவுந்தபீ*  இவனது பட்டத்தரசி என்று அறியப்படுகிறது.

## அரியணையில்
மூன்றாம் கோவிந்தன் பேரரசரசனான பின் இவனது குடும்பத்தினரின் எதிர்ப்பைச் சமாளிக்க நேர்ந்தது. இவனுடைய  அண்ணன்  கம்பராசா (இவன் ஸ்தம்பா என்றும் அழைக்கப்பட்டான்) பன்னிரண்டு தலைவர்களை தனது அணியில் சேர்த்துக் கொண்டு கோவிந்தனுக்கு எதிராக போர்புரிந்தன் என நவசாரி பதிவுகள் குறிப்பிடுகின்றன. சிஸ்வயி மற்றும் சஞ்சன் போன்ற பதிவுகள்  கோவிந்தனின் மற்றொரு சகோதரனான இந்திரன் கோவிந்தனுக்கு ஆதரவாக இருந்து அண்ணன் கம்பராசாவின் கூட்டுப் படைகளுக்கு எதிராக வெற்றிபெற்றதாகக் கூறுகிறது. மேலைக்கங்க மன்னன் இரண்டாம் சிவமாறன் கம்பராசாவின் அணியில் இருந்து மூன்றாம் கோவிந்தனை எதிர்த்தான் ஆனால், போரில் தோல்வியுற்றுக் கைதியான பிறகு சிவமாறனைக் கோவிந்தன் மன்னித்து கங்க நாட்டை ஆட்சி செய்ய அனுமதித்தான்.

## கன்னோஜ் வெற்றி
தற்கால கர்நாடகத்தின் பீதர் மாவட்டத்தில் உள்ள  மயூர்கண்டியே மூன்றாம் கோவிந்தனின் தலைநகராக இருந்தது. அங்கிருந்து கி.பி 800-ல் தனது வடதிசை படையெடுப்பை மேற்கொண்டான். கூர்ஜர-பிரதிகாரப் பேரரசர்  இரண்டாம் நாகபட்டர் (800–833), பாலப் பேரரசு தர்ம பாலர்  ஆகியோரின் கன்னோசி, சாரய்யுதா நகரங்களை வெற்றிகொண்டான். இரண்டம் நாகபட்டர் போரில் தோற்று போர்க்களத்திலிருந்து ஓடினான். மூன்றாம் கோவிந்தனின் யானைகளும், குதிரைகளும் இமயத்தின் பனியிலிருந்து கரைந்து வந்த புனிதமான கங்கை நீரைக் குடித்ததாக அவனது சாசனங்கள் புகழ்கின்றன.பிறகு பரமாரப் பேரரசின்  மால்வா பகுதியையும் மூன்றாம் கோவிந்தன் வென்றான்.மகதம் மற்றும் வங்காள ஆட்சியாளர்கள்கூட இவனுக்குப் பணிந்தனர். சௌராட்டிர தீபகற்பம்  (தெற்கு மற்றும் மத்திய குஜராத்) பகுதியை வெற்றி கொண்டு தனது சகோதரனான இந்திரனிடம் அப்பகுதியின் ஆட்சியை ஒப்படைத்தான்.  இதன் விளைவாக இராஷ்டிரகூடப் பேரரசின் ஒரு கிளை அப்பகுதியில் தோன்றியது. இதனால் மூன்றாம் கோவிந்தன் வென்ற பகுதிகளான  வடக்கே  மால்வா முதல் தெற்கே காஞ்சிபுரம் வரையான தனது பேரரசைக் கட்டிக்காக்க இயன்றது. 

## தெற்கின் நிலை
தமிழ் நாட்டின் மூவேந்தர்களான சோழர்கள் , பாண்டியர்கள்,சேரர் ஆகியோர் மூன்றாம் கோவிந்தனுக்குக் கப்பம் செலுத்தும் நிலையில் இருந்தனர். இராஷ்டிரகூடப் பேரரசின் வெற்றிகள் உச்ச நிலையை அடைந்திருந்தது., மூன்றாம் கோவிந்தன் கி.பி.814 இல் இறந்தான்.

## குறிப்புகள்



## மேற்கோள்கள்
*
*
*

பகுப்பு:இராஷ்டிரகூடர் மரபு
பகுப்பு:814 இறப்புகள்
பகுப்பு:793 பிறப்புகள்
பகுப்பு:இந்திய அரசர்கள்
பகுப்பு:கர்நாடக வரலாறு
பகுப்பு:இந்திய வரலாறு
2015 பெசாவர் பள்ளிவாசல் தாக்குதல்

**பெசாவர் பள்ளிவாசல் தாக்குதல்** (2015 Peshawar mosque attack) என்பது பாகிஸ்தானின் பெசாவர் நகரில் அமைந்துள்ள *இமாமியா* எனும் பெயருடைய பள்ளிவாசல் மீது நடத்தப்பட்ட தாக்குதலைக் குறிப்பதாகும். இந்தத் தாக்குதல் 2015 ஆம் ஆண்டு பிப்ரவரி மாதம் 13 ஆம் திகதி நடைபெற்றது. இத்தாக்குதலில் 19 பேர் கொல்லப்பட்டனர். மேலும் 63 பேர் காயமடைந்தனர். 
## தாக்குதல்
பாக்கிஸ்தானின் ஹயாட்டபாத் மாவட்டத்தில் உள்ள ஷியா பள்ளிவாசலில் வெள்ளிக்கிழமை பிரார்த்தனையின் போது ஆயுததாரிகள் மூவர்  துப்பாக்கி மற்றும் கைக்குண்டு மூலம் தாக்குதல் நடத்தினர். பதிலுக்கு காவலர்களும் நடத்திய தாக்குதலில் ஆயுததாரிகளில் ஒருவர் கொல்லப்பட்டார், ஒருவர் தன்னைத்தானே வெடித்து உயிரை மாய்த்துக் கொண்டார் மற்றுமொருவர் கைது செய்யப்பட்டார்.
## பொறுப்பேற்பு
இத்தாக்குதல் நிகழ்விற்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டது.

## வெளியிணைப்புகள்
* பெஷாவர் ஷியா பள்ளிவாசல் தாக்குதல்
## மேற்கோள்கள்

பகுப்பு:2015 நிகழ்வுகள்
பகுப்பு:பாக்கிசுத்தானில் தீவிரவாதத் தாக்குதல்கள்
பாட் கம்மின்ஸ்

**பாட்ரிக் ஜேம்ஸ் கம்மின்ஸ்** (*Patrick James Cummins*, பிறப்பு: 8 மே 1993) என்பவர் ஆத்திரேலியத் துடுப்பாட்ட வீரரும் துணை அணித்தலைவர்களில் ஒருவரும் ஆவார். இவர் தனது 18-ஆவது அகவையில் இருந்து தேர்வுத் துடுப்பாட்டப் போட்டிகளில் விளையாட ஆரம்பித்தார். உள்ளூர்ப் போட்டிகளில் நியூ சவுத் வேல்ஸ் மாநில அணிக்காக விளையாடி வருகிறார்.

இவர் ஒரு வலது-கை விரைவு வீச்சாளரும் கீழ்வரிசையில் திறமையாக ஆடக்கூடிய வலது-கை மட்டையாளரும் ஆவார். 2019 நிலவரப்படி ஐசிசியின் தேர்வு பந்துவீச்சாளர்கள் தரவரிசையில் முதலிடத்திலும் ஒருநாள் பந்துவீச்சாளர்கள் தரவரிசையில் நான்காவது இடத்திலும் உள்ளார்.

## மேற்கோள்கள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1993 பிறப்புகள்
பகுப்பு:வாழும் மக்கள்
பகுப்பு:கொல்கத்தா நைட் ரைடர்ஸ் அணி வீரர்கள்
ஆதியலா

**ஆதியலா** *( Adiala )* என்பது பாக்கிஸ்தான் நாட்டின் பஞ்சாப் மாகாணத்திலுள்ள இராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 379 மீட்டர் (1246 அடி) உயரத்தில் உள்ள இக்கிராமம் 33 ° 27'30வ 72 ° 59'48கி ஆள்கூறுகளைக்  கொண்டுள்ளது. . இராவல்பிண்டி மத்திய சிறை என்றழைக்கப்படும் ஆதியலா சிறை இக்கிராமத்தில் இருந்து 4 கிலோமீட்டர் தொலைவில் உள்ளது.

## வரலாறு

சுமார் 5,00,000 முதல் 1,25,000 ஆண்டுகளுக்கு முற்பட்ட சோவனிக கலாச்சார சகாப்தத்தின் கலைப்படைப்புகள் கண்டறியப்பட்ட இடங்களுள் ஒன்று ஆதியலா கிராமம் ஆகும். இக்கிராமத்திலும், மற்றும் இராவல்பிண்டியில் இருந்து 16 கிலோமீட்டர் தொலைவிலுள்ள காசலா கிராமத்தில் பாயும் சோவன் நதி வளைவுகளிலும் நூற்றுக்கணக்கான கூழாங்கல் கருவிகள் கண்டுபிடிக்கப்பட்டன. மேலும் சாண்ட்ரா என்றவிடத்தில் கற்களால் ஆக்கப்பட்ட கைக்கோடாரிகளும் வெட்டுக்கத்திகளும் கிடைக்கப்பெற்றன .

## மேற்கோள்கள்

பகுப்பு:இராவல்பிண்டி மாவட்ட நகரங்களும், ஊர்களும்
காசலா கலான்

**காசலா கலான்** (*Khasala Kalan*) என்பது பாக்கிஸ்தான் நாட்டின் பஞ்சாப் மாகாணத்திலுள்ள ராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 370 மீட்டர் (1217 அடி) உயரத்தில் உள்ள இக்கிராமம் 33 ° 26'24வ 72 ° 58'25கி ஆள்கூறுகளைக்  கொண்டுள்ளது. இராவல்பிண்டி மாவட்டத்திற்குத் தெற்கில் ஆதியலா செல்லும் சாலையில் ஆதியலா சிறைக்கு 6 கிலோமீட்டர் முன்னால் இக்கிராமம் அமைந்துள்ளது. இங்குள்ள மக்கள் தொகையில் ஒரு கணிசமான விகிதம் அரையின் மற்றும் ராஜபுத்திர குடும்பங்களைச் சேர்ந்தவர்கள் ஆகும். இக்கிராமத்தின் மத்தியில் பிர் காசி சரீன் பெய்க் சாகிப்பின் கல்லறை உள்ளது. மிகவும் அழகான அமைவிடமும், சுற்றுலாத்தலமுமான காசலா கலான் கிராமத்திற்குப் பின்னால் ஒரு சிறிய அணைக்கட்டும் அமைந்துள்ளது.

## மேற்கோள்கள்

## வெளி இணைப்புகள்
* Khasala.Kalan facebook page

பகுப்பு:இராவல்பிண்டி மாவட்ட நகரங்களும், ஊர்களும்
சேவியர் டொகெர்ட்டி

**சேவியர் ஜோன் டொகெர்ட்டி** (*Xavier John Doherty*, பிறப்பு: 22 நவம்பர் 1982) ஆத்திரேலியத் துடுப்பாட்ட வீரர் ஆவார். இவர் தாசுமேனியா மாநில அணிக்காகவும், ஆத்திரேலிய தேசிய அணிக்காகவும் விளையாடி வருகிறார். இடக்கை துடுப்பாட்ட வீரரான இவர், ஒரு இடதுகை மரபுவழா சுழல் பந்துவீச்சாளரும் ஆவார். இவர் தனது முதலாவது ஒருநாள் பன்னாட்டுப் போட்டியை இலங்கை அணுக்கு எதிராக மெல்பேர்ணில் 2010 நவம்பரில் விளையாடினார். அதே மாதத்தில் தனது முதலாவது தேர்வுப் போட்டியில் கபா விளையாட்டரங்கில் விளையாடினார். 2011 உலகக் கிண்ணப் போட்டிகளில் காயம் காரணமாக இவர் தேர்ந்தெடுக்கப்படவில்லை.

## மேற்கோள்கள்

## வெளி இணைப்புகள்
*
*

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் துடுப்பாட்டக்காரர்கள்
காசலா குர்து

**காசலா குர்து** (*Khasala Khurd*) என்பது பாக்கித்தான் நாட்டின் பஞ்சாப் மாகாணத்திலுள்ள இராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 370 மீட்டர் (1217 அடி) உயரத்தில் உள்ள இக்கிராமம் 33 ° 26'45வ 72 ° 58'23கி ஆள்கூறுகளைக்  கொண்டுள்ளது. இராவல்பிண்டி மாவட்டத்திற்குத் தெற்கில் இக்கிராமம் அமைந்துள்ளது.

## மேற்கோள்கள்

பகுப்பு:இராவல்பிண்டி மாவட்ட நகரங்களும், ஊர்களும்
கோரி ஆன்டர்சன்

**கோரி ஜேம்சு ஆன்டர்சன்** (*Corey James Anderson*, பிறப்பு: 13 டிசம்பர் 1990) நியூசிலாந்து துடுப்பாட்ட வீரர். இவர் தனது முதலாவது ஒருநாள் பன்னாட்டுப் போட்டியை 2013 சூன் 16 அன்று இங்கிலாந்து அணுக்கு எதிராக விளையாடினார். இவர் நியூசிலாந்து அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடியுள்ளார். இந்தியன் பிரீமியர் லீக் போட்டிகளில் இவர் பெங்களூர் ராயல் சேலஞ்சர்ஸ் அணிக்காக விளையாடி வருகிறார். சகலத்துறையரான இவர் வடக்கு மாவட்ட அணிகளுக்காக முதல் தரத் துடுப்பாட்டப் போட்டிகளில் விளையாடி வருகிறார்.

கோரி ஆன்டர்சன் 2014 சனவரி 1 இல் மிக விரைவான நூறு ஓட்டங்களை ஒருநாள் வரலாற்றில் எடுத்து சாதனை புரிந்தார். மேற்கிந்திய அணிக்கு எதிராக 36 பந்துகளுக்கு 100 ஓட்டங்களை எடுத்து சாகித் அஃபிரிடியின் சாதனையை முறியடித்தார். இதில் 14 ஆறுகளும்,6 நான்குகளும் அடங்கும். இதற்குமுன் 1996 ஆம் ஆண்டில் இலங்கைத் துடுப்பாட்ட அணிக்கு எதிரான போட்டியில் 37 பந்துகளில் நூறு ஓட்டங்கள் எடுத்து சாதனை புரிந்தார்.  இச்சாதனையை 2015 சனவரி 18 இல் ஏ பி டி வில்லியர்ஸ் 31 பந்துகளுக்கு மேற்கிந்தியத் தீவுகளுக்கு எதிராக விளையாடி முறியடித்தார்.

## [[இந்தியன் பிரீமியர் லீக்]]
2014 இந்தியன் பிரீமியர் லீக் தொடரில் மும்பை இந்தியன்ஸ் அணி நிர்வாகம் இவரை 750,000 அமெரிக்க டாலர் மதிப்பில் ஏலத்தில் எடுத்தனர். இவரின் முதல் போட்டியில் கொல்கத்தா நைட் ரைடர்ஸ் அணிக்கு எதிரான போட்டியில் 2 ஓட்டங்கள் எடுத்து சுனில் நரைன் பந்தில் ஆட்டமிழந்தார். இதே போட்டியில் 3 ஓவர்கள் பந்துவீசி 33 ஓட்டங்களை விட்டுக்கொடுத்தார். மே 3, 2014 இல் கிங்சு இலெவன் பஞ்சாபு அணிக்கு எதிரான போட்டியில் 25 பந்துகளில் 35 ஓடங்களை எடுத்துள்ளார். அதே போட்டியில் செதேஷ்வர் புஜாரா இலக்கினைக் கைப்பற்றி ஆட்டநாயகன் விருதினைப் பெற்றார்.

மே 25, 2014 இல் ராஜஸ்தான் ராயல்ஸ் அணிக்கு எதிரான போட்டியில் 190 ஓட்டங்கள் வெற்றி இலக்காக நிர்ணயம் செய்யப்பட்டன. 44 பந்துகளில் 95 ஓட்டங்கள் எடுத்து 14.3 ஓவர்களில் வெற்றி இலக்கினை சிறந்த ரன் விகிதத்தில் அடைய உதவினார். 2015 இந்தியன் பிரீமியர் லீக் போட்டிகளில் துவக்க போட்டிகளில்சிறப்பாக செயல்பட்டார். இவர் விளையாடிய நான்கு போட்டிகளில் இரு அரைநூறுகளை அடித்தார். ஆனால் விரலில் காயம் ஏற்பட்டதனால் இவர் அணியிலிருந்து விலகினார்.

2017 ஆம் ஆண்டில் நடைபெற்ற இந்தியன் பிரீமியர் லீக் போட்டித் தொடரில் டெல்லி டேர்டெவில்ஸ் அணி நிர்வாகம் இவரை 1 கோடி ரூபாய் மதிப்பில் ஏலத்தில் எடுத்தது. 2018 இந்தியன் பிரீமியர் லீக் போட்டியில் பெங்களூர் ராயல் சேலஞ்சர்ஸ் அணி நிர்வாகம் இவரை தேர்வு செய்தது. கூலட்ர் நீல் பெங்களூர் அணிக்காகத் தேர்வானார். ஆனால் அவருக்கு காயம் ஏற்பட்டதனால் இவர் தேர்வானார். கூல்டர் நீல் 2017 இந்தியன் பிரீமியர் லீக்கில் 8 போட்டிகளில் 15 இலக்குகளைக் கைப்பற்றி சிறப்பான திறனை வெளிப்படுத்தினார்.இவர் தேர்வானதை பெங்களூர் அணி நிர்வாகம் மார்ச் 24 இல் அதிகாரப்பூர்வமாகத் தெரிவித்தது.

## சர்வதேச நூறுகள்

### தேர்வுத் துடுப்பாட்டம்

### [[ஒருநாள் பன்னாட்டுத் துடுப்பாட்டம்]]

## 5 இலக்குகள்

## மேற்கோள்கள்

## வெளி இணைப்புகள்
* 
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:நியூசிலாந்துத் துடுப்பாட்ட வீரர்கள்